Publication: Magyar Közlöny
Issue: MK-2002-13 (Year: 2002, Number: 13)
Era: 1990-2004
Section: A külföldiek magyarországi foglalkoztatásának engedélyezésérõl szóló 8/1999. (XI. 10.) SZCSM rendelet
Paragraph Index: 7

A külföldiek magyarországi foglalkoztatásának engedélyezésérõl szóló 8/1999. (XI. 10.) SZCSM rendelet (a továbbiakban: R.) a 2. §-át követõen a következõ 2/A. §-sal egészül ki: „2/A. § (1) A Magyarországon egyidejûleg összesen, engedéllyel foglalkoztatható külföldiek legmagasabb száma nem haladhatja meg a tárgyévet megelõzõ év egy átlagos hónapjában bejelentett munkaerõigények számát. Ezen az adaton a hó elején meglévõ, be nem töltött munkaerõigények és a hónap során bejelentett munkaerõigények számának ezerre kerekített összegét kell érteni.

Source: https://magyarkozlony.hu/hivatalos-lapok/c1dc5db3262ed74568a5968c9f5988859928b6e5/dokumentumok/1837c6df047280ee1ad0fcad05f3990fb95c50c7/letoltes